หลายหน่วยงานตรวจ ตลาดโต้รุ่งหัวหิน พบร้านซีฟู้ดทุกร้านแสดงราคาหมด
พาณิชย์จังหวัดประจวบฯ เผย ตรวจสอบร้านอาหารซีฟู้ดในตลาดโต้รุ่งหัวหินแล้ว พ่อค้าแม่ค้าก็แสดงราคาและสินค้าไว้อย่างชัดเจนทุกร้าน ด้าน เจ้าของร้านโวย โพสต์ไม่บอกชื่อร้าน พูดก้ำกึ่ง ครึ่งๆ กลางๆ     ทำให้เดือดร้อน,เมื่อช่วงเย็นวันที่ 16 พฤศจิกายน 2561 ที่ตลาดโต้รุ่งหัวหิน นายธนนท์ พรรพีภาส นายอำเภอหัวหิน พร้อมด้วยนายประสพชัย พูลเกิด พาณิชย์จังหวัดประจวบคีรีขันธ์ นายสมเจตร์ เจริญทรง ปลัดอำเภอหัวหิน นางไพลิน กองพันธ์ รองนายกเทศมนตรีเมืองหัวหิน นายจีรวัฒน์ พราหมณี ปลัดเทศบาลเมืองหัวหิน เข้าตรวจสอบร้านอาหารซีฟู้ดในตลาดโต้รุ่งหัวหินหลายร้าน หลังจากที่มีผู้ใช้เฟซบุ๊ก ชื่อว่า วินทร์ เลียววาริณ ได้โพสต์ข้อความ เมื่อวันที่ 15 พฤศจิกายน 2561 ว่า เมื่อเดือนกันยายนที่ผ่านมาได้ไปรับประทานอาหารที่ร้านแห่งหนึ่งในตลาดโต้รุ่งหัวหิน มีกุ้งเผาสี่ตัว ต้มยำ หอย อาหารไทยพื้นๆ แต่เมื่อถึงตอนเก็บเงินทางร้านเขียนบิลให้เด็กน้อยมาเก็บในราคาหกพันกว่าบาท ซึ่งดูไม่สมเหตุสมผลในราคา จึงรู้สึกแย่เพราะคิดว่าโดนโกง จากนั้นได้มีผู้แชร์กันอย่างมากในสังคมโซเชียล และมีคนวิพากษ์วิจารณ์ถึงความเหมาะสมเรื่องราคาอาหาร โดยมีคนที่เข้ามาแสดงความคิดเห็นและอ้างถึงร้านอาหารชื่อดัง ที่เคยตกเป็นข่าวเรื่องราคาอาหารแพง,นายประสพชัย กล่าวว่า ในกรณีนี้ข้อมูลอาจจะไม่ชัดเจนในเรื่องของข้อมูล หากผู้ที่ประสบเหตุการณ์ลักษณะดังกล่าว ควรที่จะถ่ายรูป หรือเก็บหลักฐาน แล้วเข้าแจ้งความกับเจ้าหน้าที่ตำรวจ เพื่อดำเนินการเอาผิดกับผู้ประกอบการ ยุคปัจจุบันมาตรการทางสังคม มีผลกับการค้าขายเป็นอย่างมาก หากกระแสสังคมโจมตีมากๆ ก็อาจจะค้าขายไม่ได้ แต่อย่างที่บอกทุกอย่างต้องมีหลักฐานมาแสดงชัดเจน การที่เข้ามาตรวจสอบวันนี้ พ่อค้าแม่ค้าก็แสดงราคาและสินค้าไว้อย่างชัดเจนทุกร้าน,ด้านนายธนนท์ นายอำเภอหัวหินคนใหม่ ที่เพิ่งย้ายมารับตำแหน่ง กล่าวว่าในเรื่องการบังคับใช้กฎหมายทุกๆ เรื่อง ไม่ว่าจะเป็นเรื่องของรายได้ การเก็บภาษี คิดว่าน่าจะต้องมีการพูดคุย ขอความร่วมมือจากผู้ประกอบการซีฟู้ดในอำเภอหัวหิน ควรที่จะมีราคาที่เป็นมาตรฐาน และราคาที่สมเหตุสมผล อีกส่วนอาจจะต้องใช้มาตรการทางกฎหมายที่เกี่ยวข้อง ไม่ว่าจะเป็นเรื่องการค้าขายบนที่สาธารณะ หรือ พ.ร.บ.สินค้าต่างๆ อาจจะต้องมานำใช้บังคับกันตรงนั้น เพื่อไม่ให้เกิดเหตุการณ์ที่ซํ้าซากเช่นนี้,ขณะที่ นางสาวปิยรัตน์ ฐิติพรขจิต เจ้าของร้านไข่มุกซีฟู้ด สาขาตลาดโต้รุ่งหัวหิน กล่าวว่า จากที่เห็นคนแชร์ไม่ได้เอ่ยถึงชื่อร้านเราก็จริง แต่คุณพูดก้ำกึ่ง ครึ่งๆ กลางๆ ว่าอยากรู้ร้านไหนคุณเสิร์ชสิ ขึ้นมาเป็นชื่อร้านเรา มันไม่แปลกเลยเพราะเรื่องเพิ่งจะเกิดขึ้น คนก็โจมตีเราต่างๆ นานา โจมตีทุกด้าน ก็อยากถามว่า คุณไม่ถูกใจเรื่องราคา ก็มาเอาเรื่องอาหารสด มาเอาเรื่องตัวละ 1,000 หรือมาเอาเรื่องเด็กเก็บเงิน คือต้องการให้เราปิดร้านหรืออย่างไร ถึงจะพอใจกับการที่คุณทำแบบนี้ มันไม่ยุติธรรมกับร้านเราเลย.
พาณิชย์จังหวัดประจวบฯ เผย ตรวจสอบร้านอาหารซีฟู้ดในตลาดโต้รุ่งหัวหินแล้ว พ่อค้าแม่ค้าก็แสดงราคาและสินค้าไว้อย่างชัดเจนทุกร้าน ด้าน เจ้าของร้านโวย โพสต์ไม่บอกชื่อร้าน พูดก้ำกึ่ง ครึ่งๆ กลางๆ  
ร้านอาหารซีฟู้ด,ตลาดโต้รุ่งหัวหิน,ร้านไข่มุกซีฟู้ด,อาหารราคาแพง,ไม่ติดป้ายราคา,ข่าวทั่วไป